Erasmus beszámoló

Tavaszi félévemet Romániában, a Kolozsváron a Babes-Bolyai Egyetemen töltöttem.

Sok aggodalommal mentem ki, de mind elszállt mikor megérkeztem. Kolozsvár gyönyörű város, folyamatosan újítják és fejlesztik. Teljesen igaz rá, hogy egyetem városnak hívják, mivel rengetek egyetemi kari épület van és hatalmas területen van az egyetemi kollégiumi rész, ahol elképesztő sok diák lakik. A város tele van élettel hiszen rengeteg a fiatal. Minden megtalál az ember, amit szeretne, vannak bulihelyek, nagy választékban, kocsmák, kávézók, éttermek, gyors éttermek.

 Mivel kisvárosnak tartják, így a közlekedés nagyon egyszerű. A buszhálózatok minden fontos helyet érintenek, de aminek én nagyon örültem, hogy minden elérhető gyalog, így nagyon keveset használtam a tömegközlekedést. De amúgy olcsó a jegy és az egyetem ad lehetőséget ingyenes diákbérlet igénylésre, ami olyan, hogy 2 buszjáratra amit magunk választunk ki, kapjuk a havi bérletet. És ha már közlekedés, ami nagyon nagy segítség (én sajnos nem kaptam ezt meg, mert egyetemi karonként változik, hogy adnak-e erasmusos diáknak), hogy lehet kérni ingyenes vonatbérletet. Romániában minden diák ingyen használhatja a vonatokat, sajnos nem minden erasmusos diák kapott, de megkell kérdezni, mert, ha megadják, akkor nagyon sokat lehet utazni.

 Magyarként Kolozsvár kicsit másabb élmény volt, mint a többi erasmusos diáknak. Nagyon sok helyen beszélnek magyarul, vannak magyar helyek, az egyetemen is lehetett magyarul intézni a papírmunkákat. Mielőtt kimenten itthon többször is megkaptam az a tanácsot, hogy az utcán ne beszéljek magyarul, mert kitudja mi történik, de szerencsére nem hittem ennek és senki ne is higgye el, hogy bármi rossz történhet amiért ő magyar! Mindenhol hallani magyarul beszélőket, semmi megkülönböztetés nem ért emiatt. Kolozsvár nagyon biztonságos város, ott élő ismerőseim is mondták. Éjszaka is biztonságos.

 Én azt választottam, hogy az egyetem saját kollégiumában szeretnék lakni, azért is, mert nagyon olcsó volt és mondták, hogy épületbe lesznek az erasmusos diákok. A kollégium egy nagyon kellemes helyen volt, közelben boltok, buszmegálló. Ketten voltunk egy szobában, amihez tartozott fürdőszoba, a konyha közös volt minden emeleten egy. Éjjel-nappal volt biztonsági őr, kamerák, úgyhogy nem kellett félni, hogy történik bármi. Ami kicsit nehéz volt, hogy a kollégiumi dolgozók csak románul beszéltek, de mindig sikerült megértetni magunkat. Mosni egy másik kollégiumi épületben lehetett, olcsó és jó, kimosták, megszárították a ruhákat, 2 óra alatt mindig elkészültek vele.

 Mindenképpen ajánlom, hogy kérjetek Buddy-t, mert nagyon sokat fognak segíteni. A város könnyen kiismerhető, de az elején jól jön egy kis segítség. Az első hetekben nagyon sok erasmus program volt, ahol meglehetett ismerni a többieket. Utána többször is volt kirándulás, kisebb és nagyobb. Mindenről sok információt kaptunk, odafigyeltek mindenkire az önkéntesek.

 Én személy szerint azért élveztem nagyon a kint töltött időmet, mert Budapest után felfrissülésnek számított ez a kisváros. Minden közel volt, sok park van, ahol, amikor jó időben mindenki kint van. Tavasszal nagyon sok városi program volt, nem lehetett unatkozni. Amire számítani kell, hogy a tél nagyon hideg és sokszor havazik, de utána a tavasz és a nyár nagyon kellemes.

Nagyon jól éreztem magam, rengeteg tapasztalatot szereztem kint és csak ajánlani tudom Kolozsvárt. Fantasztikus élmény volt egy szemesztert külföldön tanulni, bepillantani egy másik egyetem életébe, megismerni más kultúrákat, és új ismeretségeket kötni külföldi diákokkal.